Foto: AP/ Hassan Ammar Eron TIV AQSh, Buyuk Britaniya va Fransiya tomonidan Suriya hududiga qarata berilgan raketa zarbalarini qat’iy qoralaydi. Bu haqda Reuters Eron davlat OAVga tayangan holda xabar bermoqda. «Albatta, Qo‘shma Shtatlar va, qandaydir dalillar yo‘qligiga qaramay, Suriyaga qarshi harbiy harakatlarni amalga oshirgan ularning ittifoqchilari bu asossiz qadam tufayli kelib chiqadigan mintaqaviy hamda mintaqalararo oqibatlarga mas’ul bo‘ladi», - deyiladi Eron TIV rasmiy bayonotida. Eslatib o‘tamiz, avvalroq Suriya hukumati AQSh, Britaniya va Fransiya raketa zarbalari nishoniga aylangan harbiy obektlarni avvaldan evakuatsiya qilishga ulgurgani, bu boradagi ogohlantiruv Rossiya tomonidan berilgani xabar qilingandi.